**Graça Machel**, nada co nome de **Gracia Simbine** en Incadine o 17 de outubro de 1945, é unha política, profesora e activista social en favor da infancia mozambiqueña. É presidenta do consello de administración da Universidade de Cidade do Cabo, e viúva de Nelson Mandela e de Samora Machel.

Traxectoria
-----------

Naceu nunha familia campesiña na provincia de Gaza, na daquela colonia de África Oriental Portuguesa. Estudou nunha escola de misioneiras metodistas e conseguiu unha bolsa para estudar no Liceo de Maputo, e no seu momento foi a única alumna de raza negra da súa clase, o que fixo que comezase a pensar na situación colonial do seu país. Estudou na Universidade de Lisboa, onde entrou en contacto con estudantado africano lusófono coas mesmas preocupacións políticas.

### Guerra de independencia de Mozambique

En 1972 Graça regresou ao seu país, e uniuse á Fronte de liberación de Mozambique (Frelimo), que lidera a Guerra de Independencia de Mozambique, con sede en Tanzania. Exercendo de correo coñeceu Samora Machel, que dirixía o movemento na provincia de Cabo Delgado, e durante dous anos foi directora adxunta nunha escola do Frelimo situada en Tanzania. Mozambique accedeu á independencia en 1975, e Samora Machel foi nomeado primeiro Presidente de Mozambique o 25 de xuño. Nese mesmo ano Gracia Simbine casou con el, e tomou o seu apelido.

### Ministra de Cultura e Educación

Graça Machel foi ministra de Cultura e Educación entre 1975 e 1989. Foi a única muller do goberno. Durante o seu mandato substituíu os programas escolares, que proviñan da época colonial, e puxo en marcha cursos nocturnos para persoas adultas. A súa acción contribuíu ao aumento do índice de alfabetización e do número de nenos e nenas escolarizadas. Previu un plan decenal para a formación do profesorado, mais o país destabilizouse a causa da guerra civil iniciada pola Resistencia Nacional Mozambicana (Renamo), movemento armado sostido polo réxime surafricano da época.

O 19 de outubro de 1986 o seu marido morreu nun accidente de avión mentres se dirixía a Mozambique desde Zambia. En 1989, logo de presentar a súa dimisión ao novo presidente, retirouse da política.

Compromisos humanitarios
------------------------

En 1994 Graça Machel creou a Fundación para o Desenvolvemento da comunidade (*Fundaçäo para o Desenvolvimento da Comunidade*, FDC). Nese mesmo ano foi nomeada presidenta da Comisión de Estudos da Organización das Nacións Unidas sobre o Impacto dos Conflitos Armados na Infancia polo Secretario Xeral das Nacións Unidas Boutros Butros-Ghali. En 1996 renunciou a ser candidata áa secretaría xeral da ONU.

É membro de The Elders, unha organización non gobernamental composta por dirixentes anciáns, reunidos en 2007 por Nelson Mandela co fin de contribuír a resolver os problemas máis importantes do planeta. Machel traballou en especial na loita contra o matrimonio infantil.

Traballou con asociacións contra a sida e a pobreza. É membro tamén do Africa Progress Panel, fundación con sede en Xenebra presidida por Kofi Annan desde 2008.

Recoñecementos
--------------

En 1995 recibiu a Medalla Nansen das Nacións Unidas polos seus traballos a prol dos dereitos humanos, e especialmente pola defensa dos dereitos da infancia.

Tamén en 1995 recibiu o Premio Princesa de Asturias de Cooperación Internacional, canda a Fatiha Boudiaf, Rigoberta Menchú, Fatana Ishaq Gailani, Somaly Mam, Emma Bonino e Olayinka Koso-Thomas, polo seu traballo en defensa e pola dignidade da muller.

O 23 de abril de 2008 foi investida doutora *Honoris Causa* pola Universidade de Barcelona.

Notas
-----

1. 1 2 3  McCrum, Robert (29 de xuño de 2013). "Graça Machel: so much more than a first lady | Robert McCrum". *the Guardian* (en inglés). Consultado o 1 de maio de 2018.
2. ↑  "BBC News | Africa | Graca Machel - profile". *news.bbc.co.uk* (en inglés). Consultado o 1 de maio de 2018.
3. ↑  "How my love for Nelson Mandela changed my life". *The Independent* (en inglés). 16 de maio de 1998. Arquivado dende o orixinal o 01 de maio de 2018. Consultado o 1 de maio de 2018.
4. 1 2  "Graça, première dame d’Afrique – JeuneAfrique.com". *JeuneAfrique.com* (en francés). 2 de marzo de 2009. Consultado o 1 de maio de 2018.
5. ↑  Helen. Rappaport, (2001). *Encyclopedia of women social reformers*. ABC-CLIO. ISBN 1576071014. OCLC 47973274.
6. ↑  Lewis, Anthony (29 de novembro de 1996). "Suffer the Children". *The New York Times* (en inglés). ISSN 0362-4331. Consultado o 1 de maio de 2018.
7. ↑  "Graça Machel, la digne épouse de Nelson Mandela – JeuneAfrique.com". *JeuneAfrique.com* (en francés). 16 de xullo de 2013. Consultado o 1 de maio de 2018.
8. ↑  Machel, Graça (31 de xullo de 2012). "Child marriage robs girls of their opportunities". *Washington Post* (en inglés). ISSN 0190-8286. Consultado o 1 de maio de 2018.
9. ↑  Moreton, Cole (6 de xullo de 2013). "Quiet dignity raises Graça Machel, wife of Nelson Mandela, above feuds" (en inglés). ISSN 0307-1235. Consultado o 1 de maio de 2018.
10. ↑  "Droits de l'enfant: Mandela et son épouse, "héros" de millions d'enfants". *Le Point.fr* (en francés). Arquivado dende o orixinal o 01 de maio de 2018. Consultado o 1 de maio de 2018.
11. ↑  "Premio Príncipe de Asturias de Cooperación Internacional 1998.". *Fundación Príncipe de Asturias* (en castelán). Archived from the original on 09 de outubro de 2009. Consultado o 19 de xullo de 2018.
12. ↑  "Universitat de Barcelona - Graça Machel, investida doctora honoris causa a la UB". *Universitat de Barcelona* (en catalán). 8 de outubro de 2009. Consultado o 1 de maio de 2018.
13. ↑  Universitat de Barcelona (10 de agosto de 2008). "Machel, Graça". *www.ub.edu* (en catalán). Consultado o 21 de maio de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Graça Machel Modificar a ligazón no Wikidata*** |

### Ligazóns externas

* Estudo da UNICEF sobre o impacto dos conflitos armados na infancia Arquivado 04 de febreiro de 2012 en Wayback Machine. *(en inglés)*.

|  |  |
| --- | --- |
| Control de autoridades | 
* Wd: Q239105
* WorldCat
* VIAF: 75572506
* BIBSYS: 2102672
* BLBNB: 000311515
* BNF: 131805374
* EBID: ID
* FAST: 371780
* FemBio: 32085
* GND: 1047740451
* IMDb: nm2161537
* ISNI: 0000000074186304
* LCCN: n95911262
* LibraryThing: machelgraca
* Munzinger: 00000029273
* NDL: 00667238
* NLG: 184171
* NTA: 238267318
* PTBNP: 1063984
* SUDOC: 035305541
* TMDb: 1298189

 |